ยาคุมแอนนาเป็นยาคุม​ ฮอร์โมนต่ำหรือสูงคะ​ พอดีอยากจะรู้เพื่อตัดสินใจเปลี่ยน​ กลัวผลข้างเคียงค่ะ
สวัสดีค่ะ ยาคุมแอนนาเป็นยาคุมกำเนิดชนิดฮอร์โมนรวมคือประกอบด้วยฮอร์โมนเอสโตรเจนและโปรเจสโตเจนรวมกันในเม็ดเดียว และเป็นแบบที่มีฮอร์โมนทั้งสองชนิดเท่ากันทุกเม็ด ไม่ได้จัดว่าเป็นยาคุมชนิดที่มีฮอร์โมนต่ำเป็นพิเศษเพื่อลดผลข้างเคียงค่ะแต่จัดเป็นยาคุมที่มีประสิทธิภาพในการป้องกันการตั้งครรภ์สูงมาก หากรับประทานทุกวันไม่ขาดยาเลย อีกทั้งทำให้ประจำเดือนมาตรงเวลาและสม่ำเสมอ อาการปวดประจำเดือนอาจน้อยลงกว่าเดิมหรือไม่ปวดเลย มีเลือดประจำเดือนน้อยลงแนะนำพบแพทย์และเภสัชกรใกล้บ้านเพื่อปรึกษาและช่วยเลือกตัวยาคุมกำเนิดอย่างเหมาะสมอีกครั้งค่ะ